Songs in the Key of Life

Songs in the Key of Life הוא אלבום האולפן ה-18 של הזמר והיוצר סטיבי וונדר, אשר יצא לאור ב-28 בספטמבר 1976 בהוצאת מוטאון. האלבום יצא כאלבום כפול והפך לאלבום הראשון של זמר אמריקאי שנכנס הישר למקום הראשון בבילבורד 200. האלבום מכיל את הלהיטים ‏"I Wish"(אנ'), (אנ')"Sir Duke"‏, ו-"Isn't She Lovely?" (אנ') שכתב לבתו, עיישה. האלבום זכה בשלושה פרסי גראמי ודורג במקום הרביעי ברשימת "500 האלבומים הגדולים בכל הזמנים" שפרסם מגזין רולינג סטון ב־2020, לאחר שהיה מדורג במקום ה־57 ברשימה שהתפרסמה ב־2012. ב-1976 סטיבי וונדר הפך לאחד הדמויות הפופולריות במוזיקת הפופ והרית'ם אנד בלוז, לא רק בארצות הברית אלא בעולם כולו. תוך זמן קצר, האלבומים ‏Talking Book(אנ'), ‏ Innervisions(אנ') ו-Fulfillingness' First Finale(אנ') הגיעו לחמשת הגדולים במצעדים, כאשר שני האחרונים זכו בפרס גראמי בקטגוריית אלבומי השנה ב-1974 ו-1975, ברציפות. וונדר לא היה מרוצה מניהול המדיניות של ארצות הברית ועד סוף שנת 1975, שקל ברצינות להפסיק את עבודתו בתעשיית המוזיקה ולהגר לגאנה, שם חשב לעבוד עם ילדים מוגבלים. קונצרט פרידה שכבר תוכנן, היה הדרך הטובה ביותר לסיים את הקריירה שלו. הוא שינה את החלטתו כאשר חתם על חוזה חדש עם מוטאון באוגוסט 1975, למרות חיזורים של חברות התקליטים, אפיק ואריסטה. החוזה נחתם לשבע שנים בסכום של 37 מיליון דולר, הגבוה ביותר שנחתם עד לאותה תקופה והעניק לוונדר חופש יצירה מלא. Songs in the Key of Life עלה על כל הציפיות המסחריות שנתלו בו. באופן מפתיע, האלבום נכנס הישר למקום הראשון בבילבורד 200 והפך את וונדר לאמן השני והאמריקאי הראשון שנכנס הישר למקום הראשון במצעד זה (אחרי Captain Fantastic and the Brown Dirt Cowboy ו-Rock of the Westies(אנ') – שני אלבומים של הזמר אלטון ג'ון שיצאו זה אחר זה ב-1975). הוא שהה 13 שבועות רצופים במקום הראשון, הכי הרבה במקום הראשון באותה שנה, 35 שבועות בעשירייה הראשונה ושמונים שבועות בסך הכל במצעד. האלבום גם הגיע למקום הראשון במצעד הבילבורד ריתם אנד בלוז/מוזיקה שחורה, שם שהה עשרים שבועות לא רצופים. Songs in the Key of Life הפך לאלבום השני הנמכר ביותר בארצות הברית לשנת 1977. Songs in the Key of Life היה הפרויקט המצליח ביותר של סטיבי וונדר במונחים של סינגלים: "I Wish" הגיע למקום הראשון במצעד הבילבורד הוט 100 למשך שבוע ולמקום הראשון במצעד הבילבורד רית'ם אנד בלוז, שם שהה חמישה שבועות. בבריטניה הוא הגיע למקום החמישי. השיר הפך לאחד השירים הכי נדגמים של וונדר. בשנת 1999, ויל סמית' השתמש בשיר כבסיס לשיר שלו, "Wild Wild West" ומספר מילים נכתבו מחדש. "Sir Duke" הגיע למקום הראשון בבילבורד הוט 100 ובבילבורד רית'ם אנד בלוז, שם שהה במשך שלושה שבועות ושבוע, בהתאמה. בבריטניה הגיע השיר למקום השני. "Isn't She Lovely" אשר לא שוחרר כסינגל (בגלל סירובו של וונדר), הפך לאחד השירים הכי פופולרים של וונדר וללהיט בצמרת המצעד הבריטי. האלבום קיבל ביקורות חיוביות ונחשב לסיור מודרך, באמצעות מגוון רחב של סגנונות מוזיקליים, לחייו ורגשותיו של האמן. האלבום כלל שירים המדברים על זיכרונות ילדות, אהבה ראשונה ואהבה אבודה, אהבה בין כל האנשים, אמונה ועל צדק חברתי למען העניים והמדוכאים. מוזיקאים רבים ציינו את איכותו והשפעתו של האלבום על עבודתם, ביניהם אלטון ג'ון, ג'ורג' מייקל, מרי ג'יי בלייג', מריה קארי, ויטני יוסטון וקניה וסט. בין השנים 1965 ל-1980, אמן שהיה גם מפיק עצמאי זכה בפרס גראמי נוסף, כמפיק בקטגוריות הקלטת השנה ובאלבום השנה. מקור: מידע על האלבום Songs in the Key of Life באתר MusicBrainz מידע על האלבום Songs in the Key of Life באתר AllMusic האלבום Songs in the Key of Life באתר Discogs האלבום Songs in the Key of Life באתר ספוטיפיי בן שלו, אלבום הפופ המושלם של סטיבי וונדר חוגג 40, באתר הארץ, 22 בספטמבר 2016 האמן הראשון מאז ומעולם להכניס אלבום הישר למקום הראשון בבילבורד 200 הוא האנגלי אלטון ג'ון, עם אלבומו "Captain Fantastic and the Brown Dirt Cowboy". אלטון ג'ון היה האמן שכתב על וונדר ברשימת 100 האמנים הגדולים בכל הזמנים (בה הגיע וונדר למקום 15), שם כתב שהוא לוקח איתו את האלבום הזה לכל מקום אליו הוא נוסע ברחבי העולם, ושבשבילו זהו האלבום הטוב ביותר שנעשה אי פעם. אלטון ג'ון מרחיב את 'קפטן פנטסטיק' עם רצועות מהופעה חיה, באתר בילבורד, ‏8 באפריל 2005, בדיקה אחרונה 7 באפריל 2020 המקום הרביעי ברשימת 500 האלבומים הגדולים (2020), באתר רולינג סטון, בדיקה אחרונה 22 באוקטובר 2020 המקום ה־57 ברשימת 500 האלבומים הגדולים (2012), באתר רולינג סטון, בדיקה אחרונה 22 באוקטובר 2020 מידע על זוכי פרסי גראמי, אתר גראמי הרשמי מידע על Songs in the Key of Life במצעד הבילבורד האמריקאי, allmusic.com מידע על Songs in the Key of Life, במצעד הבריטי(הקישור אינו פעיל, 29.3.2020) מידע על Songs in the Key of Life, באתר המצעד האוסטרי, ארכיון מידע על Songs in the Key of Life, באתר המצעד הנורווגי מידע על Songs in the Key of Life, באתר המצעד של ניו זילנד מידע על Songs in the Key of Life, באתר המצעד השוודי רשימת 100 האמנים הגדולים ביותר, באתר רולינג סטון, ‏3 בדצמבר 2010, בדיקה אחרונה 7 באוקטובר 2020 מידע על זוכים ומועמדים לפרס גראמי בשנת 1977, metrolyrics.com